પરંતુ ત્યાર બાદ આપણા માટેની તમામ ધારણાઓ ખોટી સાબિત થઈ રહી છે. વિકાસદર સતત ઘટતો રહ્યો છે અને છેલ્લા નાણાકીય વર્ષમાં તો એ પાંચ ટકાથી પણ નીચે ચાલ્યો ગયો હતો. આ પ્રકારની પીછેહઠ માટે સૌથી મહત્વનાં કારણો ઘટી રહેલું મૂડીરોકાણ અને ચાલુ ખાતાની વધી રહેલી ખાધ છે જે વૈશ્વિક મંદી પ્રબળ બનવાની સાથે-સાથે દર વર્ષે વધતી રહી છે. ૨૦૧૨-’૧૩ના નાણાકીય વર્ષમાં જ્યારે આપણી ચાલુ ખાતાની ખાધ વિક્રમજનક ૪.૮ ટકાને આંબી ગઈ ત્યારે હાલના ચેમ્બર ઑફ કૉમર્સના અહેવાલ પ્રમાણે ઘરેલુ તથા વિદેશી ઉદ્યોગ સાહસિકો દ્વારા મળતા મૂડીરોકાણના પ્રસ્તાવોમાં ગયા વર્ષની સરખામણીમાં ૭૫ ટકા સુધીનો ઘટાડો નોંધાયો છે.